รองนายกรัฐมนตรีและรมว.พาณิชย์  ระบุ การกระจายหน้ากากอนามัยทำได้ดีขึ้น เฉลี่ยวันละ 1.8 ล้านชิ้น
รองนายกรัฐมนตรีและรมว.พาณิชย์ ระบุ การกระจายหน้ากากอนามัยทำได้ดีขึ้น เฉลี่ยวันละ 1.8 ล้านชิ้นนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยว่า สถานการณ์การกระจายสินค้าหน้ากากอนามัยในขณะนี้ถือว่าทำได้ดีมากขึ้น หลังจากล่าสุดกำลังการผลิตของผู้ประกอบการมีมากขึ้นอยู่ที่วันละ 1.8 ล้านชิ้น โดยได้จัดสรรในส่วนของกระทรวงสาธารณสุขจำนวน 1 ล้านชิ้น และที่เหลือกรมการค้าภายในกระทรวงพาณิชย์ได้นำมากระจายให้กับร้านค้ารายย่อย ร้านขายยาและผู้ที่เกี่ยวข้อง ทำให้ประชาชนเข้าถึงสินค้าหน้ากากอนามัยมากขึ้น โดยยอมรับว่า จากกำลังการผลิตที่มีอยู่ทั้งหมดการจะทำให้ประชาชนในประเทศสามารถเข้าถึงสินค้าหน้ากากอนามัยทุกคนเป็นเรื่องที่ทำได้ยาก นอกจากนี้ ยังได้มีการเน้นย้ำการเอาผิด กับผู้ที่จำหน่ายสินค้าหน้ากากอนามัยเกินราคาที่กำหนด บนแพลตฟอร์มออนไลน์ ซึ่งล่าสุดได้มีการแจ้งความดำเนินคดีกับผู้ค้าบนแพลตฟอร์ม shopee ซึ่งมีการจำหน่ายหน้ากากเกินราคา มีโทษจำคุกไม่เกิน 5 ปี ปรับไม่เกิน 100,000 บาท หรือทั้งจำทั้งปรับ รวมทั้งโทษจากการค้ากำไรเกินควรจำคุกไม่เกิน 7 ปี ปรับไม่เกิน 140,000 บาท หรือทั้งจำทั้งปรับด้วย